गिट्स-एमटीएमआई का सम्मेलन शुरू
उदयपुर| गीतांजलीइंस्टिट्यूट आॅफ टेक्निकल स्टडीज (गिट्स) और अमेरिका की मॉडर्न टेक्नोलॉजी एंड मैनेजमेंट इंस्टीट्यूट (एमटीएमआई) के साझे में रविवार से तीन दिवसीय अंतरराष्ट्रीय सेमीनार गीतांजलि सभागार में शुरू हुआ। उद्घाटन मुख्य अतिथि लक्ष्यराज सिंह मेवाड़ ने किया। इस मौके पर मुख्य वक्ता आईसीएआर नई दिल्ली के एनएस राठौड़ थे। उन्होंने कहा कि स्टूडेंट्स को क्रियात्मकता और ज्ञान के स्तर को बढ़ाना चाहिए। राजस्थान माध्यमिक शिक्षा बोर्ड के चेयरमैन बीएल चौधरी ने स्टूडेंट्स के लिए कम्युनिकेशन को जरूरी बताया। एमपीयूएटी कुलपति पीके दशोरा, अमेरिका के प्रो. कमलनयन अग्रवाल, ग्रुप चेयरमैन जेपी अग्रवाल ने भी संबोधित किया। अगले दो दिन यहां तकनीकी सत्र होंगे। इसमें शोध पत्र प्रस्तुत किए जाएंगे। कार्यक्रम का संचालन रिद्धिमा खमेसरा और अंजली धाबाई ने किया।
hne_Deva hin_Deva